Ieslodzījuma vietu pārvaldes

iepirkuma

**"Daugavgrīvas cietuma katlumājas siltumjaudas paaugstināšanas**

**tehniskā projekta izstrāde un būvdarbi"**

(iepirkuma identifikācijas numurs IeVP 2017/81)

Piedāvājumu vērtēšanas protokols Nr. 2017/81/3

Rīgā 2017. gada 14.septembrī

Ar Ieslodzījuma vietu pārvaldes (turpmāk – Pārvalde) priekšnieka 2017. gada 24. maija rīkojumu Nr. 117 "Par iepirkumu komisijas izveidošanu" izveidotās iepirkumu komisijas (turpmāk – Iepirkumu komisija) iepirkuma "Daugavgrīvas cietuma katlumājas siltumjaudas paaugstināšanas tehniskā projekta izstrāde un būvdarbi" (identifikācijas Nr. IeVP 2017/81) (turpmāk – Iepirkums) sēdē plkst.14.00, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja:** Pārvaldes priekšnieka vietniece majore Tatjana Trocka

**Iepirkumu komisijas priekšsēdētāja vietniece:** Pārvaldes centrālā aparāta Tiesiskā regulējuma daļas galvenā juriste majore Nataļja Gruzdova

**Iepirkumu komisijas locekļi:**

Pārvaldes centrālā aparāta Grāmatvedības daļas informācijas uzskaites galvenā speciāliste virsleitnante Jūlija Baranova

Pārvaldes centrālā aparāta Uzraudzības daļas galvenais inspektors majors Madars Vekmanis

Pārvaldes centrālā aparāta Apsardzes daļas galvenais inspektors majors Vadims Petruhins

Pārvaldes centrālā aparāta Nodrošinājuma daļas ugunsdrošības un civilās aizsardzības tehniķis Gints Bogdanovs.

**Protokolē:**

Pārvaldes centrālā aparāta Iepirkumu un līgumu daļas galvenā speciāliste kapteine Vineta Vietniece.

**Iepirkuma priekšmets un īss tā apraksts**:

Daugavgrīvas cietuma katlumājas siltumjaudas paaugstināšanas tehniskā projekta izstrāde un būvdarbi

**Izvēles kritērijs:**

Par pretendenta piedāvājuma izvēles kritēriju tiek noteikts piedāvājums ar viszemāko nosacīto līgumcenu, kas atbilst Nolikumā minētajām prasībām un Tehniskajai specifikācijai, ar visām izmaksām, iekļaujot nodokļus un izdevumus, bez pievienotās vērtības nodokļa (turpmāk - PVN).

**Sēdi vada:** Pārvaldes priekšnieka vietniece majore Tatjana Trocka.

**Sēdes gaita:**

T. Trocka nosauc piedāvājumu iesniegušo pretendentu:

|  |  |  |  |
| --- | --- | --- | --- |
| Pretendenta  nosaukums un reģistrācijas Nr. | Pretendenta juridiskā  adrese | Pretendenta piedāvājuma saņemšanas datums un laiks | Piedāvājuma reģistrācijas Nr. |
| SIA "RBRS", reģistrācijas Nr.40103891537 | Hospitāļu iela 8-36, Rīga, LV-1013 | 2017.gada 5. septembrī, plkst. 10:20 | 12976 |

M. Vekmanis informē par Iepirkuma nolikumā (turpmāk – Nolikums) noteiktajām pretendenta kvalifikācijas prasībām un iesniedzamajiem dokumentiem:

|  |  |
| --- | --- |
| Nolikuma apakšpunkta Nr. | Nolikuma prasības |
| 4.1.1. | dokuments (licence, sertifikāts (sertifikātam ir jābūt spēkā esošam visā projektēšanas procesa laikā)), kas apliecina, ka pretendentam ir tiesības veikt projektēšanas pakalpojumus atbilstoši Iepirkuma priekšmetam |
| 4.1.2. | **apliecinājums**,ka pretendentam pakalpojuma sniegšanai ir nepieciešamās iekārtas un legāla (licencēta) programmatūra projektēšanai, kā arī pierādījumi, ka pretendentam ir licencētas datorprogrammas projekta izstrādei. |
| 4.1.3. | **apliecinājum**s, ka pretendentam pēdējo trīs gadu laikā ir pieredze vismaz divu Iepirkuma priekšmetam atbilstošu projektu izstrādē.Par Iepirkuma priekšmetam atbilstošu līgumu tiks uzskatīts tāds līgums, kura ietvaros gada laikā ir izpildīts tāds projektēšanas pakalpojumu apjoms, kas nav mazāks par Tehniskajā specifikācijā norādīto. Objektiem, kuros attiecīgie darbi veikti, jābūt pabeigtiem un pieņemtiem ekspluatācijā. |
| 4.1.4. | **atsauksmes** no Nolikuma 4.1.3.apakšpunktā minēto pakalpojumu saņēmējiem. Atsauksmēs jābūt norādei vai līgums tika izpildīts noteiktajā termiņā un kvalitatīvi |
| 4.1.5. | atbildīgajam būvdarbu vadītājam ir spēkā esošs būvprakses sertifikāts (atbilstoši Iepirkuma priekšmetam), iesniedz sertifikāta apliecinātu kopiju |
| 4.1.6. | **apliecinājums,** ka pretendentam ir nepieciešamā tehnika, aprīkojums, darbaspēks iepirkumā norādīto darbu veikšanai |
| 4.1.7. | **apliecinājums,** kas atbilst Nolikuma 3. pielikumā norādītajam |
| 4.1.8. | informācija par pretendenta būvspeciālista pieredzi |

V. Petruhins ziņo par pretendenta iesniegtā piedāvājuma atbilstību Nolikuma kvalifikācijas prasībām.

|  |  |
| --- | --- |
| Nolikuma apakšpunkta Nr. | SIA "RBRS" |
| 4.1.1. | Ir iesniegts/atbilst |
| 4.1.2. | Ir iesniegts/atbilst |
| 4.1.3. | Ir iesniegts/atbilst |
| 4.1.4. | Ir iesniegts/atbilst |
| 4.1.5. | Ir iesniegts/atbilst |
| 4.1.6. | Ir iesniegts/atbilst |
| 4.1.7. | Ir iesniegts/atbilst |
| 4.1.8. | Ir iesniegts/atbilst |

G. Bogdanovs informē par Nolikumā noteiktajiem Tehniskās specifikācijas nosacījumiem un ziņo, ka pretendenta iesniegtais tehniskais piedāvājums atbilst Nolikuma Tehniskās specifikācijas prasībām.

N. Gruzdova ziņo, ka pretendenta piedāvājums ir pareizi noformēts un atbilst Nolikuma prasībām.

J. Baranova nosauc pretendenta finanšu piedāvājumu:

|  |  |
| --- | --- |
| Pretendents | Līgumcena, EUR bez PVN (piedāvājuma izvēles kritērijs) |
| SIA "RBRS", reģistrācijas Nr.40103891537 | 217536,80 |

T.Trocka informē, ka atbilstoši Iepirkuma nolikuma 1.1. apakšpunktam Iepirkums tika izsludināts saskaņā ar Publisko iepirkumu likuma (turpmāk – Likums) 9.pantu. Publisko iepirkumu likuma 9.panta pirmā daļa nosaka, ka, ja "publiska būvdarbu līguma paredzamā līgumcena ir 20 000 *euro* vai lielāka, bet mazāka par 170 000 *euro*, pasūtītājs veic iepirkumu šajā pantā noteiktajā kārtībā". Sakarā ar minēto konstatējams, ka vienīgais iesniegtais piedāvājums neatbilst Iepirkuma nolikuma prasībām – piedāvātā līgumcena pārsniedz Iepirkuma slieksni (170 000 *euro*).

G.Bogdanovs informē, ka atbilstoši Iepirkuma nolikuma 1.8.2.2. apakšpunktam pretendentiem bija jāiesniedz tehnisko piedāvājumu, kurš tiek izstrādāts pamatojoties uz nolikuma 1.pielikuma "Tehniskā specifikācija" pamata. Izskatot pretendenta tehnisko piedāvājumu var konstatēt, ka tas atbilst Iepirkuma nolikuma prasībām. Turklāt pretendenta piedāvājumā iekļautais tehniskais risinājums (tehniskais piedāvājums) ļauj secināt, ka pastāv cita (vai līdzīga) tehniskā risinājuma iespēja.

V.Petruhins informē, ka var pieprasīt pretendentu iesniegt šādu informāciju vai piedāvāt citu risinājumu.

N.Gruzdova informē, ka Likuma 9.panta divdesmit pirmās daļas 2.punkts nosaka, ka pasūtītājs ir tiesīgs nepiemērot Likuma 9.panta sestās un astotās daļas noteikumus, ja iepriekš ir veikts iepirkums Likuma 9.pantā noteiktajā kārtībā un tajā iesniegti iepirkuma nolikumā noteiktajām prasībām neatbilstoši piedāvājumi, — ievērojot nosacījumu, ka iepirkuma līguma noteikumi būtiski neatšķiras no iepriekš veiktajā iepirkumā paredzētajām iepirkuma līguma izpildes prasībām un šajā iepirkumā tiek uzaicināti iesniegt piedāvājumu tikai tie pretendenti, kuri iepriekš veiktajā iepirkumā nav izslēgti un nebija izslēdzami, un atbilst izvirzītajām kvalifikācijas prasībām.

Ņemot vērā iepriekš minēto un to, ka piedāvājums Iepirkumam neatbilst Iepirkuma nolikuma prasībām, Iepirkumu komisija nolemj pārtraukt Iepirkumu un ierosināt sarunu procedūru par Iepirkuma priekšmetu, nosūtot uzaicinājumu piedalīties sarunās Iepirkumā piedāvājuma iesniegušajam pretendentam.

**Iepirkumu komisijas lēmums:**

1. Pārtraukt Pārvaldes iepirkumu "Daugavgrīvas cietuma katlumājas siltumjaudas paaugstināšanas tehniskā projekta izstrāde un būvdarbi" (iepirkuma identifikācijas numurs IeVP 2017/81).

2. Saskaņā ar Likuma 9. panta četrpadsmitās daļas nosacījumiem informēt pretendentu par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.

3. Ierosināt sarunu procedūru par Iepirkuma priekšmetu, nosūtot uzaicinājumu piedalīties sarunās Iepirkumā piedāvājuma iesniegušajam pretendentam.

Piedāvājumu vērtēšanas sēde tiek slēgta plkst.14.30.

Iepirkumu komisijas priekšsēdētāja: T. Trocka

Iepirkumu komisijas priekšsēdētāja vietniece: N. Gruzdova

Iepirkumu komisijas locekļi: J. Baranova

V. Petruhins

M. Vekmanis

G. Bogdanovs

Protokolētājs: V. Vietniece